Изх.№ 25-00-47/18.03.2025 г.

ОБС Вх. № 68/18.03.2025 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Разрешаване изработването на проект на Подробен устройствен план – ПП за обект: „Трасе на обслужващ път до ПИ 11870.5.1 и ПИ 11870.5.2 по КК на с. Войкова лъка, общ. Рудозем, обл. Смолян”.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № УТ-2060-3/17.03.2025 г. от възложителя Денис Евелинов Сираков, с искане за разрешаване изработването на проект на Подробен устройствен план – Парцеларен план за обект: **„Трасе на обслужващ път до ПИ 11870.5.1 и ПИ 11870.5.2 по КК на с. Войкова лъка, общ. Рудозем, обл. Смолян”.**

 Съгласно приложеното към проекта техническо задание, в проекта е предвидено прокарването на ново трасе до ПИ 11870.5.1 и ПИ 11870.5.2, тъй като същите имоти се намират на височина 3-4 метра от нивото на асфалтовия път и обслужването им от него е невъзможно поради голямата денивелация.

 Трасето на обслужващия път започва на 37 метра северно от ПИ 11870.5.1 и завършва на 8 метра южно от ПИ 11870.5.2. Неговото обща дължина е 109,35 м.

 Засегнат от проектното трасе e ПИ 11870.39.93, представляващ горска територия - частна държавна собственост.

 Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

 Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителя, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия.

 В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

 Заявителят е пожелал одобряването на заданието с разрешението по чл. 124а, ал. 5 от ЗУТ.

 С оглед на гореизложеното, заданието отговаря на законовите изисквания и е допустимо одобряването му.

 Предложението за ПУП – Парцеларен план не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

 На основание чл. 21, ал. 1, т. 11 от ЗМСМА, във връзка с чл. 110, ал. 1, т. 5, чл. 124а, ал. 1 и чл. 124б, ал. 1 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект на Подробен устройствен план – Парцеларен план за обект: „Трасе на обслужващ път до ПИ 11870.5.1 и ПИ 11870.5.2 по КК на с. Войкова лъка, общ. Рудозем, обл. Смолян”, с възложителДенис Евелинов Сираков.

2. Разрешава изработване на проект на Подробен устройствен план – Парцеларен план за обект: „Трасе на обслужващ път до ПИ 11870.5.1 и ПИ 11870.5.2 по КК на с. Войкова лъка, общ. Рудозем, обл. Смолян”, с възложителДенис Евелинов Сираков.

3. Възлага на Kмета на община Рудозем да извърши необходимите действия по реда на ЗУТ за изпълнение на настоящото решение.

СБ/

